PATVIRTINTA

Jonavos r. Užusalių mokyklos-daugiafunkcio centro direktoriaus 2022 m. spalio 24 d. įsakymu Nr. V-105

**JONAVOS R UŽUSALIŲ S MOKYKLOS-DAUGIAFUNKCIO CENTRO**

**DIREKTORIAUS PAVADUOTOJO UGDYMUI**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Direktoriaus pavaduotojo ugdymui pareigybė priskiriama biudžetinių įstaigų vadovų ir jų pavaduotojų pareigybių grupei.

2. Pareigybės lygis – A2.

3. Direktoriaus pavaduotojas ugdymui tiesiogiai pavaldus mokyklos direktoriui.

 **II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip aukštąjį universitetinį išsilavinimą su magistro kvalifikaciniu laipsniu ar jam prilygintu išsilavinimu.

4.2. turėtine mažesnį kaip 2 metų pedagoginio darbo stažą.

4.3. turėti teisės aktais nustatytas vadovavimo švietimo įstaigai kompetencijas.

4.4. turėti ne mažesnę kaip 1 metų vadovavimo asmenų grupei (grupėms) patirtį.

4.5. mokėti dirbti kompiuterio programomis: MS Word, MS Excel, MS Outlook, Internet Explorer.

4.6. mokėti lietuvių kalbą, teisės aktais nustatytu mokėjimo lygiu.

4.7. gebėti savarankiškai planuoti ir organizuoti savo veiklą, spręsti iškilusias problemas ir konfliktus.

4.8. mokėti kaupti, sisteminti, apibendrinti informaciją ir rengti išvadas.

4.9. gerai išmanyti vadybą, mokėti bendrauti ir bendradarbiauti, dirbti komandoje.

4.10. gebėti objektyviai vertinti ugdymo įstaigos pedagogų veiklą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1.vykdo kuruojamų mokytojų, pagalbos vaikui specialistų veiklos priežiūrą, kaupia informaciją apie ugdymo pokyčius, numato jų veiklos tobulinimo būdus.

6. Analizuoja ir vertina:

6.1. kuruojamų dalykų mokytojų ilgalaikius, trumpalaikius planus.

6.2. 1-10 klasių valandų, skiriamų mokinių ugdymo(si) poreikiams įgyvendinti programas,neformaliojo ugdymo programas, auklėtojų veiklos planus.

6.3. 1-10 klasių mokinių pritaikytas ir individualizuotas programas, gali inicijuoti jų koregavimą.

6.4. konsultuoja kuruojamų mokomųjų dalykų mokytojus Lietuvos Respublikos įstatymų, Vyriausybės nutarimų, Švietimo ir mokslo ministerijos teisės aktų, bendrųjų programų įgyvendinimo, veiklos tobulinimo ir kitais klausimais, teikia metodinę pagalbą, vertina jų praktinę veiklą.

7. Suderina pagal kuruojamus mokymo dalykus mokytojų parengtus dokumentus:

7.1. kultūrinės, meninės, pažintinės, kūrybinės sportinės, praktinės, socialinės, prevencinės, vertybinių nuostatų ugdymo veiklos programas.

7.2. renginių programas.

7.3. išvykų, ekskursijų saugos ir sveikatos instrukcijas.

7.4. organizuoja pagrindinio ugdymo pasiekimų patikras Mokykloje, organizuoja pagrindinio ugdymo pasiekimų rezultatų aptarimą mokytojų bendruomenėje.

7.5. organizuoja Nacionalinių mokinių patikrinimų (NMPP) vykdymą Mokykloje, organizuoja NMPP rezultatų aptarimą ir jų duomenų panaudojimą mokinių mokymosi pasiekimams gerinti.

7.6. organizuoja pasitarimus ir kitus renginius savo kompetencijos klausimais;

7.7. užtikina duomenų, tvarkomų informacinėse sistemose naudojant taikomąsias programas, teisingumą ir slaptumą.

7.8. sudaro 5-10 klasių mokinių pamokų tvarkaraštį, 1-10 klasių mokinių neformaliojo ugdymo tvarkaraštį, mokytojų budėjimo Mokykloje tvarkaraštį.

7.9. organizuoja Mokyklos ugdymo plano sudarymą.

7.10. dalyvauja rengiant Mokyklos strateginį planą, metinį veiklos planą.

7.11. rengia Mokyklos mėnesių veiklos planus.

7.12. vadovauja Mokytojų tarybai, koordinuoja priešmokyklinio, pradinio ir pagrindinio ugdymo metodinių grupių veiklą.

7.13. atlieka 1-10 klasių elektroninio dienyno tvarkymo priežiūrą.

7.14. pavaduoja direktorių jam nesant.

7.15. puoselėja emociškai saugią mokymo(si) aplinką mokykloje, reaguoja į smurtą ir patyčias pagal mokyklos nustatytą tvarką.

7.16. vykdo kitas teisės aktais nustatytas funkcijas ir direktoriaus pavedimus, atitinkančius Mokyklos tikslus ir funkcijas.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau